שו"ת רשב"ץ (תשב"ץ)/חלק ג/רכב
ענין רכב:

וענין המקוה של בית הכנסת של אלמלאחין
יש בו למטה מהמדרגה התחתונה אמתים אורך ואמה רוחב וחצי אמה גובה שהם בתשבור' אמה אחת ושיעור המים י"ג סאין ושליש והם שני קבים שהם שליש מ' סאין ולמעלה מהמדרגה התחתונ' יש אמתי' אורך ואמה וחצי רוחב וחצי אמה גובה שהם בתשבורו' אמה וחצי עם אמה הראשונה הם שתי אמות וחצי ושיעור המים ל"ג סאין ושליש שהם שני קבין וכשיגיעו המי' לחצי המדרגה העליונה יהיו המים על המדרגה ההיא אמתים אורך ואמה וחצי רוחב ורביע אמה גובה שש אצבעות שהם בתשבורו' ג' רביעי אמה עם האמה הראשונה שהיא למטה מהמדרגה התחתונה יהיו המים אמה ושלשה רבעי אמה.
ושיעור המים כ"ג סאין ושליש וחצי מקוה שהוא ג' אמות הוא אמה וחצי שהם ך' סאין יש בו רביע אמה יותר על חצי מקוה שהוא ג' סאין ושליש.
א"כ כשיגיעו המים לחצי המדרגה העליונ' יכולין להמשיך בו להשלימו למקוה שהרי יש בו רביה והמשכה.
ולפי הדקדוק אין צריך כל כך כשיעלו המים על המדרגה התחתונה ששית אמה שהם ד' אצבעות שהוא טפח א' ואצבע יהי' שיעור המים אמה וחצי שהם כ' סאה ושתהי' שם רביה יספיק חצי אצבע לפי דברי הרמב"ם ז"ל שאינו צריך אלא רביה מועטת.
ולפי הנר' בגמרא במס' תמורה (י"ב) דבעי' כ"א סאין צריך יותר.
א"כ כשיעלו המים על המדרגה התחתונ' חמש אצבעו' בקירוב יש שם רביה וממשיכין בו להשלים שיעור מקוה ויהי' שיעור המים כ"א סאין שני שלישים.
וכשיגיעו המים עד תחלת המדרגה העליונה הם ב' אמות וחצי שהם ל"ג סאין ושליש יחסר להם לתשלום מקוה חצי אמה.
והמדרגה העליונ' היא אמתים על אמתים שהם ד' אמות אם היו המים גובה אמה ולא נצטרך אלא חצי אמה שהוא שמינית ד' אמות א"כ כשיעלו למעלה מהמדרגה העליונ' שיעור שמינית אמה שהוא ג' אצבעות בגודל כי האמה ששה טפחים והטפח ארבע אצבעות בגודל בין הכל כ"ד אצבעות.
ושמיניתים ג' אצבעות אז יהי' המקוה שלם ויכולות לטבול בו.
ולפי שהמקוה הוא רחב ומימיו מרודדין והאשה צריכה שתטבול דרך גדילתה יכולין למלאת בכתף ולשפוך לתוך המקוה כדי שיטפחו המים.
וכל אלו השיעורים הם שחוקים דבמקוה בעינן אמות שוחקות באמה בת ששה טפחים להחמיר.
דבשל תורה מחמירי' לאפוקי נפשין מכל ספיקא.
כל זה הי' במקוה הראשון אבל אחר כך עשו מקוה אחר יותר גדול מן הראשון: